आप समस्त महात्मागण श्री बालयोगेश्वर जी, श्री सत् साईं बाबा, सतपाल आदि समस्त बनने (ॐ-सोsहँ-हँसो) वाले अवतारी या भगवान सभी एक स्वर से यह कह रहे हैं कि “दुनिया वाले तुम लोग मुझे शरीर समझ रहे हो किन्तु ‘मैं’ शरीर नहीं हूँ, तुम लोग मेरे जिस शरीर को देख रहे हो, यह ‘मैं’ नहीं हूँ। तुम ‘मुझे’ इन बाह्य दृष्टियों से एवं बाह्य (ऊपरी) ज्ञान से नहीं देख सकते या नहीं जान सकते हो क्योंकि ‘मैं’ शरीर नहीं हूँ। ‘मैं’ आत्मा हूँ और यह आत्मा ही परमतत्त्वम् रूप आत्मतत्त्वम् शब्दरूप रूप परमात्मा है और यही सब कुछ है। इसके अतिरिक्त कुछ है ही नहीं; और ‘मैं’ आत्मा ही परमात्मा हूँ ‘मैं’ ॐ (अ उ म) प्रवण स्वरूप हूँ। मैं ही सोsहँ तथा ज्योति रूप हूँ अर्थात् ‘वह मैं’ (सोsहँ) हूँ और मैं ही अवतारी या भगवान हूँ। धर्म स्थापना एवं दुष्टों के संहार हेतु समय-समय पर अवतरित होता हूँ।” आप एक बार ईमान से तो कहिए कि क्या यह सच है ? नहीं ! नहीं !! कदापि नहीं !!! आप सबका यह कथन झूठ है --- सरासर झूठ है।